45 मर्दों के बीच अकेली कुली है ये मां, नौकरी के लिए रोज करती है 90km ट्रैवल

जबलपुर. यहां कटनी रेलवे स्टेशन पर पिछले एक साल से एक महिला कुली यात्रियों का बोझा ढोती नजर आती है। स्टेशन पर बोझा ढोने का काम ट्रेडिशनली मर्द ही करते आए हैं, लेकिन इस फील्ड में एक महिला की एंट्री लोगों को हैरत में डाल रही है। DainikBhaskar.com इसी महिला कुली के बारे में अपने रीडर्स को बता रहा है।

तीन मासूमों के लिए कर रही है ये काम

- कटनी जंक्शन पर कुली का काम कर रही महिला का नाम संध्या मारावी है। जनवरी 2017 से यह काम कर रहीं संध्या इसके पीछे की मजबूरी के बारे में बताती हैं, "मैं अपने पति के साथ यहीं कटनी में रहती थी। हमारे तीन बच्चे हैं। मेरे पति लंबे समय से बीमार चल रहे थे। 22 अक्टूबर 2016 को उन्होंने अंतिम सांस ली।"

- "बीमारी के बावजूद वे मजदूरी कर घर का खर्च चलाते थे। उनके बाद मेरे ऊपर सास और अपने तीन बच्चों की जिम्मेदारी आ गई। ऐसे में मुझे जो नौकरी मिली, मैंने कर ली।"

रोते हुए बताया, कैसे बनी कुली

- संध्या बताती हैं, "मैं नौकरी की तलाश में थी। किसी ने मुझे बताया कि कटनी रेलवे स्टेशन पर कुली की जरूरत है। मैंने तुरंत अप्लाई कर दिया।"

- "मैं यहां 45 पुरुष कुलियों के साथ काम करती हूं। पिछले साल ही मुझे बिल्ला नंबर 36 मिला है।"

- संध्या जबलपुर में रहती हैं। अपनी जॉब के लिए वो हर रोज 90 किमी ट्रैवल (45 किमी आना-जाना) कर कटनी रेलवे स्टेशन आती हैं। दिनभर बच्चों की देखभाल उनकी सास करती हैं।